Giganta turdo

La giganta turdoOrnitologia taksonomio () estas sudamerika birdospecio el la familio de turdedoj.

Ĝi estas konsiderata kiel la plej granda turdo el Sudameriko. Plenkreskuloj estas inter 28 ĝis 33 cm longaj kaj inter 128 to 175 g pezaj.

Taksonomio
Laŭ AviListAviList v2025, konsultita la 31-an de dec. 2025, jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Turdidae - turdedoj
Turdus Linnaeus, C, 1758 - turdo
Turdus fuscater d'Orbigny, ACVMD; de Lafresnaye, NFAA, 1837 - giganta turdo
Turdus fuscater cacozelus (Bangs, O, 1898)
Turdus fuscater clarus Phelps, WH Sr; Phelps, WH Jr, 1953
Turdus fuscater quindio Chapman, FM, 1925
Turdus fuscater gigas Fraser, L, 1841
Turdus fuscater gigantodes Cabanis, JL, 1873
Turdus fuscater ockendeni Hellmayr, CE, 1906
Turdus fuscater fuscater d'Orbigny, ACVMD; de Lafresnaye, NFAA, 1837

Distribuo kaj habitato
La giganta turdo troviĝas en Bolivio, Kolombio, Ekvadoro, Peruo, kaj Venezuelo.

Ĝi loĝas en subtropikaj aŭ tropikaj humidaj montarbaroj kaj arbustejoj de alta altitudo, sed ankaŭ povas uzi degraditajn arbarojn kaj urbajn areojn.

Aspekto
Plenkreskuloj longas 28 ĝis 33 cm kaj pezas 128 ĝis 175 g, averaĝe 141 g, kio faras la specion la plej granda membro de la vaste disvastigata genro Turdus, kaj unu el la plej grandaj turdoj, kvankam la Amamia turdo (Zoothera major) kaj la Blua fajfoturdo (Myophonus caeruleus) povas egali aŭ superi ĝin laŭ grandeco. Ĝi facile identigeblas per sia flavec-oranĝa beko kaj kruroj kaj flava ringo ĉirkaŭ la okulo. Iom da seksa dimorfismo foje ĉeestas, kaj maskloj havas pli forte kolorajn krurojn kaj okulringojn. Vostoplumoj estas longaj. La plumaro estas nigrecbruna, pli malhela sur flugiloj kaj vosto kaj pala sur la ventro. Junuloj estas ĉefe verdec-grizaj kun pala ventro kaj kelkaj makuloj de flavecbruna koloro sur la kapo kaj flugiloj. Subspecioj montras subtilajn diferencojn en koloraro, kaj T. f. ockendeni estas la plej malhela, sekvata de T. f. quindio kaj de T. f. gigantodes. La plej palaj subspecioj estas T. f. gigas, T. f. cacozelus kaj T. f. fuscater. Albinismaj specimenoj ekzistas, sed ili estas tre maloftaj.

Referencoj

Kategorio:Turdedoj
Kategorio:Birdoj de Sudameriko